มันนี่ทูเดย์
กลุ่มเอไอเอไตรมาสแรกโต 20%
29 เม.ย. 2558

กลุ่มเอไอเอไตรมาสแรกโต 20%
นายมาร์ค ทักเกอร์ ประธานและประธานเจ้าหน้าที่บริหาร กลุ่มบริษัท เอไอเอ เปิดเผยว่า “กลุ่มบริษัท เอไอเอยังคงประสบความสำเร็จด้วยมูลค่าธุรกิจใหม่ในไตรมาสแรกปี 2558 จำนวน 425 ล้านเหรียญสหรัฐ เปรียบเทียบกับช่วงเดียวกันกับปีที่ผ่านมา เติบโตเพิ่มขึ้น 20% (คิดเป็น 24% ของอัตราแลกเปลี่ยนคงที่)
ทั้งนี้ ปี 2558 เป็นปีที่ 5 นับตั้งแต่ที่บริษัทเสนอขายหุ้นให้แก่ประชาชนเป็นครั้งแรกที่ธุรกิจเรายังคงแข็งแกร่ง สะท้อนการดำเนินงานอย่างมีคุณภาพ และกลยุทธ์การเติบโตด้านการบริหารงานที่เป็นไปอย่างต่อเนื่องที่ช่วยให้สามารถประสบความสำเร็จในไตรมาสแรก โดยภาพรวมเศรษฐกิจในภูมิภาคเอเชียที่เป็นบวก ตลาดประกันชีวิตที่ยังคงได้รับความนิยม เนื่องจากระดับประกันสุขภาพ และประกันส่วนบุคคลในตลาดในภูมิภาคเอเชียแปซิฟิกยังคงต่ำ
กรุงเทพฯ รุกตลาดผู้รับภาระหนัก
นายเรืองศักดิ์ ปัญญาบดีกุล ผู้ช่วยผู้จัดการใหญ่อาวุโส สายการตลาด บริษัท กรุงเทพประกันชีวิต เปิดเผยว่า บริษัทได้ออกแบบประกันใหม่ “บีแอลเอ คุ้มครอง 2 พลัส หรือ BLA Protect 2 Plus” สำหรับการวางแผนการเงินของผู้ที่อยู่ในช่วงที่มีภาระรับผิดชอบหลายชีวิตและค่าใช้จ่ายสูง อาทิ หัวหน้าครอบครัว เจ้าของธุรกิจ หรือนักลงทุน หากเกิดการเสียชีวิตหรือเกิดทุพพลภาพโดยไม่คาดคิด ผู้ที่อยู่ข้างหลังอาจเดือดร้อน จะได้รับความคุ้มครองในวงเงินสูงถึง 3 เท่า หรือสูงสุด 30 ล้านบาท เพื่อชดเชยรายได้ในอนาคตที่หายไป โดยให้ความคุ้มครองถึงอายุ 75 ปี ชำระเบี้ย 5 ปี 10 ปี 15 ปี และ 20 ปี